Bjørn Bogetvedt har gjennom karrieren dirigert en mengde korps og orkester, både amatører og profesjonelle. I 2000-2002 hadde han permisjon fra sitt virke i Marinemusikken for å være rektor ved Kongsberg kulturskole der han i flere år også har vært ansatt som messingpedagog. Høsten 2017 overtok han etter Eldar Nilsen som dirigent for musikktroppen i Hans Majestet Kongens Garde, hvor Sverre Stakston Olsrud overtok etter Bogetvedt i 2022.